Distribuiti mai departe...

5













5 Shares

Automobilele cu numere de înregistrare în regiunea separatistă Transnistria ar putea fi înmatriculate oficial în Republica Moldova și acestea vor putea circula liber peste hotarele țării.



Declarații în acest sens a făcut premierul Pavel Filip în cadrul unei întrevederi cu șeful Serviciului Diplomatic al Marii Britanii, Simon McDonald.

Potrivit lui Filip, această chestiune este una dintre priorităţile Chișinăului pentru acest an, în subiectul reglementării problemei transnistrene.

De asemenea, ar urma să fie recunoscute și diplomele de studii eliberate de instituţiile de învățământ din stânga Nistrului. Totodată, urmează a fi asigurată și interconexiunea reţelelor de telefonie fixă între cele două maluri ale Nistrului.

„Pentru anul curent, priorităţile stabilite se referă la înmatricularea automobilelor din regiunea transnistreană a Republicii Moldova şi circulaţia internaţională a acestora, recunoaşterea diplomelor de studii eliberate de instituţiile de învățământ din stânga Nistrului şi asigurarea interconexiunii reţelelor de telefonie fixă”, anunță reprezentanții Guvernului.